APSTIPRINĀTS

ar iepirkuma komisijas sēdes

2016.gada 11.aprīļa lēmumu

**IEPIRKUMA PROCEDŪRAS**

**Vieglā autotransporta piegāde Valkas novada pašvaldībai**

**Iepirkuma ID Nr. VND/2016/13M**

NOLIKUMS

**1.Pasūtītājs**

**Valkas novada dome,**

Semināra iela 9, Valka, Valkas novads, LV-4701

reģ.Nr. 90009114839

banka: AS „SEB banka”

bankas kods: UNLALV2X

konta Nr. LV62UNLA0050014277068

tālrunis: 64707620

fakss: 64707493

e-pasts: novads@valka.lv

Kontaktpersona: Ilona Freimane, tel. 64707480, e-pasts: ilona.freimane@valka.lv .

Tehniskajos jautājumos izpilddirektora vietnieks Guntis Bašķis t.29431717

**2.Iepirkuma priekšmets un apjoms**

Vieglā autotransporta piegāde Valkas novada pašvaldībai

Saskaņā ar tehnisko specifikāciju (1.pielikums).

CPV kods 3411000-1

**3.Līguma izpildes laiks un vieta**

3.1.Līguma izpildes laiks – 120 dienas no līguma noslēgšanas dienas.

3.2.Valkas novads, Valka, LV-4701.

**4.Piedāvājuma iesniegšanas vieta, datums un laiks**

4.1.Piedāvājumi jāiesniedz līdz 2016.gada 25.aprīlim plkst.14:00 Valkas novada domē, Beverīnas ielā 3, Valkā, Valkas novadā, LV-4701.

4.2.Izmantojot pasta pakalpojumus, tiks izskatīti tikai tie pretendentu piedāvājumi, kas saņemti līdz 2016.gada 25.aprīlim plkst. 14:00.

4.3. Piedāvājumi, kas tiks saņemti pēc 4.1. un 4.2.punktos minētā termiņa, netiks vērtēti un tiks nosūtīti atpakaļ iesniedzējam neatvērti.

**5.Piedāvājuma derīguma termiņš**

Piedāvājumam jābūt spēkā vismaz 120 dienas no piedāvājumu iesniegšanas termiņa beigām.

**6.Piedāvājuma varianti un apjoms**

Pretendentam ir tiesības iesniegt tikai vienu piedāvājuma variantu par visu iepirkuma apjomu.

**7.Prasības piedāvājumu iesniegšanai un noformēšanai**

7.1.Piedāvājumi par visu iepirkuma apjomu iesniedzami latviešu valodā **vienā oriģinālā** (uz piedāvājuma uzraksts „ORĢINĀLS”) un **vienā kopijā** (uz piedāvājuma uzraksts „KOPIJA”).

7.2.Piedāvājuma lapām jābūt cauršūtām ar diegu un sanumurētām, ar satura rādītāju. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis.

7.3. Piedāvājumam jābūt ievietotam aizlīmētā un aizzīmogotā iepakojumā. Uz iepakojuma ir jānorāda:

7.3.1. Pasūtītāja nosaukums un adrese;

7.3.2. Pretendenta nosaukums un adrese;

7.3.3. atzīme: Piedāvājums iepirkuma procedūrai ‘Vieglā autotransporta piegāde Valkas novada pašvaldībai’’ iepirkuma id. Nr. VND/2016/13M, neatvērt līdz 2016.gada 25.aprīlim plkst. 14:00.

7.4.Piedāvājumi jānogādā personiski vai pa pastu.

7.5.Pretendenti pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

**8. Iepirkuma izskaidrojumi**

8.1.Iespējamais pretendents, kurš pieprasa izskaidrojumu par kādu no nolikumā vai tai pievienotajos dokumentos minētajiem punktiem, rakstiski, izmantojot pastu vai faksu, nosūta konkretizētu lūgumu, adresējot to iepirkuma komisijai.

8.2.Iepirkuma komisija izskaidrojumus par kādu no nolikumā vai tam pievienotajos dokumentos minētajiem punktiem ievieto mājaslapā [www.valka.lv](http://www.valka.lv), kā arī nosūta pa faksu iesniedzējam. Pasūtītājs uzskatīs, ka mājaslapā publicētā informācija ir darīta zināma visiem pretendentiem**.**

**9**.**Pretendentu atlases prasības**

9.1. Iepirkumā var piedalīties jebkura juridiska tiesībspējīga un rīcībspējīga persona vai personu apvienība, kura atbilst visām iepirkuma dokumentos noteiktajām prasībām un var nodrošināt iepirkuma izpildi.

9.2. Pasūtītājs izslēdz pretendentu no dalības iepirkumā jebkurā no šādiem gadījumiem:

9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

9.2.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

9.2.3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi 9.2.1. vai 9.2.2. apakšpunktā minētie nosacījumi.

**10. Iesniedzamie dokumenti**

**10.1. Pretendentu atlases dokumenti**

10.1. Vispārēja informācija par pretendentu, iesniedzama atbilstoši Nolikumam pievienotajai formai (2.pielikums).

10.1.1.Pretendenta pieteikums dalībai iepirkuma procedūrā apliecina pretendenta apņemšanos veikt Vieglā autotransporta piegāde Valkas novada domei. Pieteikumu paraksta pretendenta vadītājs vai vadītāja pilnvarota persona vai personas, kas ir pilnvarotas to darīt pretendenta vārdā. Pieteikumu dalībai iepirkuma procedūrā pretendents sagatavo uz veidlapas (1.pielikums).

10.1.2. Ja Pretendents ir ārvalstnieks,  tam jāiesniedz reģistrācijas apliecības kopija, kas apliecina atbilstību šo noteikumu 10.1.punktam. Attiecībā uz Latvijas Republikā Komercreģistrā reģistrētiem Pretendentiem Pasūtītājs par šo Pretendentu atbilstību 10.1.punktam pārliecinās attiecīgo informāciju, iegūstot publiskajā datubāzē.

**10.2. Tehniskais piedāvājums**

10.2.1. Tehnisko piedāvājumu sagatavo saskaņā ar tehnisko specifikāciju (1.pielikums)

10.2.2. Pretendentam jānodrošina piedāvātajām automašīnām reģistrācija CSDD uz Pircēja vārda, tehniskās apskates veikšana, OCTA līgums uz vienu gadu, pirmspārdošanas sagatavošana, degviela – vismaz 20 litri degvielas tvertnē.

**10.3. Finanšu piedāvājums**

10.3.1. Finanšu piedāvājumā norāda cenu bez pievienotās vērtības nodokļa (PVN), PVN un līguma kopējo cenu, par kādu tiks veikta piegāde.

10.3.2. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (3.pielikums).

**11. Piedāvājumu vērtēšana un piedāvājuma izvēles kritēriji**

**11.1. Vispārīgie noteikumi**

11.1.1. Piedāvājumus izskata iepirkuma komisija (turpmāk tekstā – komisija), kas izvērtē pretendentu un to piedāvājumu atbilstību nolikuma prasībām, kā arī izvēlas piedāvājumu ar **viszemāko cenu.** Komisija darbojas un lēmumus pieņem slēgtā sēdē.

11.1.2. Nepieciešamības gadījumā pretendenta iesniegtās informācijas precizēšanai un pilnīgai piedāvājuma izvērtēšanai komisija var pieprasīt pretendentam papildus informāciju.

11.1.3. Nolikuma 9.2.punktā minēto informāciju Iepirkumu komisija pārbauda Publisko iepirkumu likuma 8.² panta 7. un 8.daļā noteiktajā kārtībā.

**11.2. Piedāvājuma noformējuma pārbaude**

11.2.1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši Nolikuma 7.punktā norādītajām prasībām.

11.2.2. Ja piedāvājums nav noformēts atbilstoši nolikuma prasībām un noformējuma neatbilstība ir tik būtiska, ka varētu ietekmēt iepirkuma rezultātu, komisija piedāvājumu tālāk neizskata.

**11.3. Pretendentu atlase**

11.3.1. Pēc piedāvājuma noformējuma pārbaudes komisija veic pretendentu atlasi.

11.3.2. Pretendentu atlases laikā komisija noskaidro pretendentu atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā izvirzītajai prasībai.

11.3.3. Pretendentu atlases laikā komisija pārbauda, vai pretendents ir iesniedzis visus nolikumā pieprasītos dokumentus.

11.3.4. Ja kāds no iesniegtajiem dokumentiem neapliecina pretendenta atbilstību izvirzītajiem atlases nosacījumiem vai pretendents ir iesniedzis nepatiesu informāciju savas kvalifikācijas novērtēšanai vai vispār nav sniedzis informāciju, komisija turpmāk tā piedāvājumu neizskata.

**11.4. Tehnisko piedāvājumu atbilstības pārbaude.**

11.4.1. Pēc pretendentu atlases komisija veic tehnisko piedāvājumu atbilstības pārbaudi.

11.4.2.Tehnisko piedāvājumu atbilstības pārbaudes laikā komisija izvērtē tehnisko piedāvājumu atbilstību nolikumā norādītajai tehniskai specifikācijai.

11.4.3. Tehniskā piedāvājuma atbilstības pārbaudē var tikt pieaicināts speciālists.

11.4.4. Ja pretendenta tehniskais piedāvājums neatbilst Tehniskajās specifikācijas prasībām, komisija turpmāk šo piedāvājumu neizskata.

**11.5. Finanšu piedāvājuma vērtēšana.**

11.5.1. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

11.5.2. Komisija izvēlas piedāvājumu ar viszemāko cenu, kas atbilst nolikuma prasībām.

11.5.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

11.5.4. Ja finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.

11.5.5. Gadījumā, ja iepirkuma procedūrai tiks iesniegts tikai viens piedāvājums, kas pilnībā atbildīs nolikuma prasībām, pretendents, kas iesniedzis šo piedāvājumu, var tikt atzīts par iepirkuma procedūras uzvarētāju.

**12. Iepirkuma līgums**

12.1. Pasūtītājs slēgs ar izraudzīto pretendentu iepirkuma līgumu, pamatojoties uz Iepirkumu komisijas lēmumu.

12.2. Iepirkuma līgums tiek slēgts ņemot vērā piedāvājumā norādītās cenas.

12.3. Avansa maksājums nav paredzēts.

12.4. Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam, uzskatāms, ka Pretendents ir atteicies no līguma parakstīšanas.

**13. Iepirkuma komisijas tiesības un pienākumi**

**13.1. Iepirkuma komisijas tiesības**

13.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

13.1.2. Pieaicināt ekspertu ar padomdevēja tiesībām.

13.1.3. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

13.1.4. Noraidīt piedāvājumu, ja tiek konstatēts, ka iesniegts nolikuma prasībām neatbilstošs piedāvājums vai ir sniegta nepilnīga vai nepatiesa informācija.

13.1.5. Izvēlēties piedāvājumu, kas atbilst visām nolikuma prasībām un ir ar viszemāko cenu.

13.1.6. Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar pasūtītāju.

13.1.7. Apskatīt autobusu, vienu dienu pirms tam informējot Pretendentu par apskates laiku.

13.1.8. Nosūtīt autobusu tehniskajai apskatei uz iepirkumu komisijas izvēlētu apkopes servisu.

13.1.7. Pieņemt lēmumu par iepirkuma līguma slēgšanu.

**13.2. Iepirkuma komisijas pienākumi**

13.2.1. Nodrošināt iepirkuma procedūras norisi un dokumentēšanu.

13.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

13.2.4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu.

13.2.5. Trīs darba dienu laikā pēc lēmuma par iepirkuma procedūras rezultātiem pieņemšanas, paziņot to pretendentiem.

**14. Pretendenta tiesības un pienākumi**

**14.1. Pretendenta tiesības:**

14.1.1. Pieprasīt papildu informāciju par nolikumu.

14.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta zīmogu un pārstāvja parakstu.

14.1.3. Pārsūdzēt iepirkumu komisijas lēmumu Administratīvajā rajona tiesā Administratīvā procesa likumā noteiktajā kārtībā.

**14.2. Pretendenta pienākumi:**

14.2.1. Sagatavot piedāvājumus atbilstoši Nolikuma prasībām.

14.2.2. Sniegt patiesu informāciju.

14.2.3.Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai pretendenta norādītajos termiņos.

14.2.4. Segt visas izmaksas, kas saistītas ar piedāvājumu sagatavošanu un iesniegšanu.

Pielikumi:

1.pielikums - Tehniskā specifikācija.

2.pielikums - Pretendenta pieteikuma forma.

3.pielikums - Finanšu piedāvājuma forma.

Iepirkumu komisijas priekšsēdētājs V.Zariņš

1.pielikums

**TEHNISKĀ SPECIFIKĀCIJA**

**Vieglā autotransporta piegāde Valkas novada pašvaldībai**

**iepirkumam Nr. VND/2016/13M**

**TEHNISKĀ SPECIFIKĀCIJA**

Vieglā autotransporta iegāde un piegāde Valkas novada pašvaldībai

iepirkumam Nr. VND/2016/ 13 M

Jauns minivens / vieglais pasažieru 3 ( trīs) automašīnas – Valkas novada pašvaldībai;

* Automašīnu skaits: 3 (trīs) jaunas automašīnas;
* Automašīnas garums ne vairāk kā 4500 mm;
* Automašīnas platums ne vairāk kā 2100 mm;
* Riteņu bāze ne mazāk kā 2800 mm;
* Tips – 7 vietīgs minivens;
* Automašīnas pilna masa – ne vairāk kā 2000 kg;
* Kravnesība ne mazāk kā 650 kg;
* Kravas nodalījuma tips ne mazāk kā 800 dm3;
* Durvju skaits – 5;
* Sēdvietu skaits ne mazāk kā 7;
* Pārnesuma kārba – manuāla (mehāniskā);
* Pārnesumu kārbas tips – 5 pakāpju mehāniskā;
* Motora tilpums no 1400 līdz 1600 cm3;
* Motora jauda (ZS) – ne mazāk kā 90;
* Priekšpiedziņa;
* Krāsa gaiša metāliska;
* EURO 6 vai ekvivalenta;
* CO 2 izmešu daudzums – ne vairāk kā 110 g/km;
* Degviela-dīzeļdegviela;
* Degvielas patēriņš ne vairāk kā 5 l (1/100 km) kombinētajā ciklā;
* Riteņi R 15

Aprīkojums:

* Gaisa kondicionieris vai klimata kontrole;
* Stūres pastiprinātājs;
* Bremžu atbloķēšanas sistēma ABS;
* Pretizslīdēšanas sistēma ESC;
* Drošības spilveni vismaz vadītājam un pasažierim;
* Centrālā atslēga visām durvīm;
* Vadītāja sēdeklis regulējams pēc augstuma:
* Elektriski verami priekšējie sānu logi;
* Rūpnīcas radio ar CD;
* Elektriski regulējami un apsildāmi durvju spoguļi;
* Kruīza kontrole;
* Miglas lukturi;
* Salona apdare tumša;
* Rezerves ritenis;
* Sakabes āķis;
* Modelim atbilstošs domkrats.

Garantija

• Garantija ne mazāk kā 5 gadi vai 100 000 km, pretkorozijas garantija ne mazāk kā 6 gadi.

• Garantijas serviss ne tālā kā 100 km no pasūtītāja juridiskās adreses.

Tehniskajā specifikācijā nosauktas minimālās prasības, kādām jāatbilst automašīnai. Automašīnai jābūt pilnīgā braukšanas kārtībā gan tehniski, gan tiesiski

Piegādes laiks

 Ne vairāk kā 120 dienas no līguma slēgšanas dienas.

2.pielikums

Pretendenta pieteikuma forma

**PRETENDENTA PIETEIKUMS**

**Vieglā autotransporta piegāde Valkas novada pašvaldībai**

**Iepirkuma id. Nr. VND/2016/13M**

1. Iesniedza

|  |  |
| --- | --- |
| Pretendenta nosaukums (fiz.pers.- vārds, uzvārds) | Rekvizīti |
|  | Reģ.Nr. (fiz.pers. – personas kods):Adrese:Konta Nr.BankaKods |

1. Kontaktpersona

|  |  |
| --- | --- |
| Vārds, uzvārds |  |
| Adrese |  |
| Tālrunis/fakss |  |
| e-pasta adrese |  |

1. Mēs apņemamies piegādāt Vieglo autotransportu Valkas pagasta pašvaldībai
2. \_\_\_\_\_\_\_\_\_\_\_\_\_\_\_\_\_\_\_\_\_\_\_ (Marka, modelis), saskaņā tehnisko specifikāciju.

 4.Līguma slēgšanas tiesību piešķiršanas gadījumā līgumu no mūsu puses parakstīs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vārds, Uzvārds, amats)

Pretendenta vadītāja vai vadītāja pilnvarotas personas paraksts:

3.pielikums

Finanšu piedāvājuma forma

**FINANŠU PIEDĀVĀJUMS**

**Vieglā autotransporta piegāde Valkas novada pašvaldībai**

**Iepirkuma id. Nr. VND/2016/13M**

Mēs piedāvājam piegādāt iepirkumā **Vieglā autotransporta piegāde Valkas novada pašvaldībai**

 identifikācijas Nr. VND/2016/13M, tehniskajai specifikācijai atbilstošu autobusu piedāvājuma derīguma periodā par šādu cenu:

**Kopējā piedāvājuma summa bez PVN EUR**

 + PVN EUR \*

 Kopā EUR

Autotransports tiks piegādāts \_\_\_ dienu laikā no līguma noslēgšanas dienas.

Pretendenta vadītāja vai vadītāja pilnvarotas personas paraksts: